Dječji vrtić DJEČJI VRTIĆ MALI KAJ. IVANA GORANA KOVAČIĆA 13, (u nastavku teksta: Dječji vrtić), OIB: 44420360728 zastupan po ravnateljici Vlasti Držić i roditelj \_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_) (u nastavku teksta: korisnik usluga), sklopili su

UGOVOR

o ostvarivanju redovitog programa predškolskog odgoja djeteta

Članak 1.

Dječji vrtić se obvezuje pružiti usluge redovitog programa njege, odgoja, obrazovanja, zdravstvene zaštite, prehrane i socijalne skrbi predškolskog djeteta: \_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) (u nastavku teksta: neposredni korisnik usluga) u skladu s propisanim programom i državnim pedagoškim standardom predškolskog odgoja, svaki dan u trajanju od \_\_\_\_\_ sati u razdoblju od \_\_\_\_\_ do \_\_\_\_\_ sati.

Članak 2.

Program iz članka 1. ovog Ugovora, koji dnevno uključuje \_4\_ obroka, neposredni korisnik usluga koristit će radnim danom od ponedjeljka do petka.

Ugovorne strane suglasno utvrđuju da tijekom pedagoške godine, u vrijeme blagdana i državnih praznika te u vrijeme kada je zbog ljetnih i zimskih praznika smanjen broj djece u vrtiću, davatelj usluga zadržava pravo drugačijeg organiziranja rada i to u vidu dežurstva određenih odgojno-obrazovnih skupina i objekata u sustavu davatelja usluga.

Članak 3.

Korisnik usluga se obvezuje da će plaćati mjesečne participacije u ukupnim troškovima davatelja usluge u iznosu ovisno od visine subvencije Grada ili Općine iz kojeg dolazi korisnik usluge.

Članak 4.

Korisnik usluga se obvezuje da će utvrđeni iznos sudjelovanja u cijeni programa uplaćivat najkasnije do 20-tog u tekućem mjesecu, počev od \_\_\_\_\_\_\_\_\_.

Ukoliko korisnik usluga ne podmiri dospjelu obvezu u roku, postupiti će se sukladno Proceduri o provođenju mjera naplate dospjelih nenaplaćenih potraživanja.

Korisnici usluga će cijenu usluge platiti računom - uplatnicom koja će mu biti uručena svakog mjeseca.

Korisnici usluga suglasni su da se cijena programa tijekom pedagoške godine može mijenjati sukladno Odluci Osnivača ili nadležnog Grada ili Općine iz kojeg dolazi korisnik usluge.

Korisnici usluga solidarni su u obvezama plaćanja cijene usluge.

Članak 5.

Davatelj usluga se obvezuje izraditi i provesti plan i program tromjesečne pedagoške opservacije djeteta u svrhu utvrđivanja razvojnih karakteristika i potreba s ciljem planiranja odgojno-obrazovnog rada s djetetom i kreiranja individualnog odgojno-obrazovnog plana rada.

U razdoblju od tri mjeseca, stručni tim davatelja usluga će opservirati razvijenost i mogućnosti djeteta na području: socio-emocionalnog razvoja, spoznajnog razvoja, razvoja percepcije, razvoja govora i razvoja motorike.

Nakon provedene opseracije, korisnici usluga će biti upoznati sa stanjem i rezultatima praćenja djeteta, te o mogućnostima daljnjeg boravka djeteta u vrtiću.

Članak 6.

Korisnik usluga koji ispisuje dijete iz Dječjeg vrtića dužan je o tome dostaviti Dječjem vrtiću pisanu obavijest najkasnije 30 dana prije ispisa te platiti sve nastale troškove programa do dana ispisa.

Ako dijete ne boravi u Dječjem vrtiću dulje od mjesec dana, korisnik usluga dužan je najkasnije do 45-tog dana izostanka dostaviti Dječjem vrtiću pisanu obavijest o razlozima izostanka djeteta.

U slučaju da korisnik usluga nije dostavio Dječjem vrtiću pisanu obavijest o ispisu niti obavijest o razlozima duljeg izostanka djeteta, smatrat će se da je dijete ispisano iz Dječjeg vrtića protekom roka od 60 dana od posljednjeg dana boravka djeteta u programu, a korisnik usluga dužan je platiti sve nastale troškove programa do tog roka.

Članak 7.

Davatelj usluga može otkazati pružanje usluga roditelju – staratelju:

* Koji ne izvrši obvezu plaćanja u roku od 30 dana od isteka zadnjeg dana dospijeća obaveze, a potraživanje će naplatiti sukladno Proceduri o provođenju mjera naplate dospjelih nenaplaćenih potraživanja.

Članak 8.

Davatelj usluga može otkazati korištenje programa korisnicima usluga i u slučaju:

* nemarnog i neodgovornog odnosa korisnika usluga prema davatelju usluga, sukladno općem aktu davatelja usluga (nepoštivanje kućnog reda),
* kada stručni tim davatelja usluga ocijeni da dijete s teškoćom nije u mogućnosti koristiti program vrtića.

Članak 9.

Korisnik usluga se obvezuje da će osobno dovoditi i odvoditi dijete iz odgojno- obrazovne skupine ili pismeno izvjestiti odgojitelja o punoljetnoj osobi koju je za to ovlastio i to putem obrasca.

Korisnici usluga dužni su početkom pedagoške godine popuniti obrazac Suglasnosti roditelja za fotografiranje i snimanje.

Korisnici usluga dužni su obavijestiti davatelja usluga o bilo kakvoj promjeni koja se odnosi na podatke o adresi stanovanja, kontakt telefona/mobitela ili e-maila.

Članak 10.

Prije uključivanja djeteta u odgojno-obrazovnu skupinu korisnik usluga dužan je dostaviti Dječjem vrtiću, ukoliko prethodno nije dostavio, potvrdu nadležnog liječnika o obavljenom sistematskom zdravstvenom pregledu djeteta, te dodatnu potvrdu o obavljenom zdravstvenom pregledu za slučaj promjena nastalih nakon sistematskog pregleda.

Korisnik usluga se obvezuje da neće dovoditi u Dječji vrtić bolesno dijete kako bi se izbjeglo ugrožavanje zdravlja druge djece, te da će nakon zvršenog liječenja dostaviti potvrdu nadležnog liječnika o obavljenom zdravstvenom pregledu kojom se dozvoljava djetetu ponovni boravak u Dječjem vrtiću.

Ako dijete izbiva iz Dječjeg vrtića iz drugih razloga dulje od 60 dana, korisnik usluga dužan je Dječjem vrtiću dostaviti potvrdu nadležnog liječnika o obavljenom zdravstvenom pregledu djeteta.

Korisnik usluga obvezuje se da će, za slučaj značajnih promjena zdravstvenog stanja ili razvojnog statusa djeteta koje tijekom ostvarivanja programa uoči stručni tim Dječjeg vrtića, pravovremeno obaviti potrebne pretrage i pribaviti mišljenja nadležnih službi te sudjelovati u programu pedagoške opservacije djeteta i utvrđivanju novog prilagođenog individualiziranog programa, ako je to u interesu razvojnih potreba i sigurnosti djeteta, odnosno sigurnosti i ostvarivanja odgojno-obrazovnog programa za drugu djecu.

Članak 11.

Korisnik usluga dužan je prilikom dovođenja djeteta u vrtić donijeti stvari za njegove osnovne potrebe tijekom ostvarivanja programa (npr.: papuče, rezervna odjeća, pribor za osnovnu higijenu, sredstva za njegu tijela i pelene).

Članak 12.

Ugovorne strane su suglasne da za sve što nije regulirano ovim Ugovorom važe odredbe općih akata Dječjeg vrtića Mali Kaj kojima je reguliran upis i ostvarivanje prava i obveza korisnika usluga.

Članak 13.

Za slučaj spora, nadležan je sud u Krapini.

Članak 14.

Korisnici usluga potvrđuju da su podaci nedeni u ovom Ugovoru potpuni i točni te ovlašćuju davatelja usluga da iste čuva i koristi u svrhu ostvarivanja prava i obveza iz ovog Ugovora, a sve u skladu a odredbama Opće uredbe o zaštiti podataka i Zakona o provedbi Opće uredbe o zaštiti podataka (NN 42/18)

Članak 15.

Ovaj ugovor je sačinjen u dva istovjetna primjerka, od kojih se jedan uručuje korisniku usluga, a jedan ostaje Dječjem vrtiću

**Klasa: 034-02/25-01-01/**

**Urbroj: 2140-49-25-01-01/**

**Dubravica, \_\_\_\_\_\_\_\_\_\_\_\_\_\_\_\_**

KORISNIK USLUGA: RAVNATELJ DJEČJEG VRTIĆA:

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_